**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2025,

**ktorým sa mení a dopĺňa zákon č. 279/2024 Z. z. o dani z finančných transakcií a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

 Zákon č. 279/2024 Z. z. o dani z finančných transakcií a o zmene a doplnení niektorých zákonov v znení zákona č. 354/2024 Z. z. a zákona č. 26/2025 Z. z. sa mení a dopĺňa takto:

1. V § 3 ods. 2 bode 1 sa na konci pripájajú tieto slová: „cirkev, náboženská spoločnosť a právnická osoba, ktorá svoju právnu subjektivitu odvodzuje od cirkvi a náboženskej spoločnosti,¹ᵇ⁾“.

 Poznámka pod čiarou k odkazu 1b znie:

 „¹ᵇ⁾ § 19 ods. 1 zákona č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov.“.

**Čl. II**

Tento zákon nadobúda účinnosť dňom vyhlásenia.